Sal jy opofferings vir die Koninkryk maak? | Studie
2 Daar is sekere opofferings wat alle ware Christene moet maak en wat noodsaaklik is as ons ’n goeie verhouding met Jehovah wil opbou en behou. Hierdie opofferings sluit in dat ons tyd en energie bestee aan gebed, Bybellees, gesinsaanbidding, vergaderingbywoning en die veldbediening (Jos. 1:8; Matt. 28:19, 20; Heb. 10:24, 25). * Weens ons pogings en Jehovah se seën word die predikingswerk bespoedig, en baie stroom steeds na “die berg van die huis van Jehovah” (Jes. 2:2). Om Koninkryksbedrywighede te ondersteun, maak baie mense opofferings om by Bethel te dien, met die bou van Koninkryksale en Byeenkomssale te help, byeenkomste te reël of ná ’n natuurramp noodlenigingswerk te doen. Hierdie bykomende werk is nie ’n vereiste om die lewe te verkry nie, maar is noodsaaklik om Koninkryksbelange te ondersteun.
^ par. 2 Sien die artikel “Bring heelhartige offerandes aan Jehovah” in Die Wagtoring van 15 Januarie 2012, bladsye 21-25.